*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Δεκεμβρίου 1988

σχετικά με ενίσχυση που χορηγείται στους γεωργούς στην Ομοσπονδιακή Δημοκρατία της Γερμανίας

(Το κείμενο στη γερμανική γλώσσα είναι το μόνο αυθεντικό)

(89/11/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 88/402/ΕΟΚ του Συμβουλίου της 30ής Ιουνίου 1988 σχετικά με ενίσχυση που θα χορηγηθεί στους κατόχους γεωργικών εκμεταλλεύσεων στην Ομοσπονδιακή Δημοκρατία της Γερμανίας (1), και ιδίως το άρθρο 2 παράγραφος 2,

Εκτιμώντας:

ότι για να αντισταθμιστεί η μείωση των τιμών σε εθνικό νόμισμα και, κατά συνέπεια, η μείωση των γεωργικών εισοδημάτων που επέφερε στη Γερμανία η προσαρμογή των γεωργικών συντελεστών μετατροπής από την περίοδο εμπορίας 1988/89 σύμφωνα με το παράρτημα ΙΙΙ του κανονισμού (ΕΟΚ) αριθ. 1678/85 του Συμβουλίου της 11ης Ιουνίου 1985 περί καθορισμού των συντελεστών μετατροπής που εφαρμόζονται στο γεωργικό τομέα (2), όπως τροποποιήθηκε τελευταία από τον κανονισμό (ΕΟΚ) αριθ. 3765/88 (3), το άρθρο 2α του εν λόγω κανονισμού προβλέπει τη δυνατότητα χορήγησης στους γερμανούς γεωργούς ειδικής εθνικής ενίσχυσης από την 1η Ιανουαρίου 1989·

ότι το άρθρο 1 της απόφασης 88/402/ΕΟΚ καθόρισε τους όρους και τις ειδικές λεπτομέρειες όσον αφορά τη χορήγηση της ειδικής αυτής εθνικής ενίσχυσης· ότι η Επιτροπή πρέπει να αποφασίσει σχετικά με το κατά πόσο συμβιβάζονται με τις εν λόγω διατάξεις τα εθνικά μέτρα που αποσκοπούν στη θέση σε εφαρμογή του εν λόγω καθεστώτος ενισχύσεων·

ότι η Ομοσπονδιακή Δημοκρατία της Γερμανίας κοινοποίησε στην Επιτροπή στις 28 Οκτωβρίου 1988, σχέδιο νόμου με τίτλο «Gesetz zur Foerderung der baeuerlichen Landwirtscaft» το οποίο έχει μεταξύ άλλων σαν στόχο την καθιέρωση του εν λόγω καθεστώτος ενισχύσεων· ότι οι εθνικές διατάξεις που προβλέπονται για το σκοπό αυτό είναι σύμφωνα με τους όρους που αναφέρονται στο άρθρο 1 της απόφασης 88/402/ΕΟΚ και κατά συνέπεια, μπορούν να εγκριθούν, εξαιρουμένης της διάταξης που επιτρέπει τη χορήγηση ενίσχυσης στις γεωργικές εκτάσεις οι οποίες τυγχάνουν ενίσχυσης δυνάμει του καθεστώτος απόσυρσης αρόσιμων γαιών που θεσπίσθηκε με το άρθρο 1 του κανονισμού (ΕΟΚ) αριθ. 797/85 (4) του Συμβουλίου, όπως τροποποιήθηκε τελευταία από τον κανονισμό (ΕΟΚ) αριθ. 1137/88 (5)· ότι, εξάλλου, η προβλεπόμενη συσσώρευση ενδέχεται να οδηγήσει σε υπέρβαση των ανώτατων ορίων που έχουν καθορισθεί για τις ενισχύσεις που χορηγούνται στα πλαίσια του εν λόγω καθεστώτος·

ότι η Επιτροπή πρέπει να είναι σε θέση να παρακολουθεί την πρακτική εφαρμογή του καθεστώτος ενισχύσεων και κάθε μεταγενέστερη τροποποίηση ιδίως όσον αφορά το προβλεπόμενο ενιαίο ποσό που πρέπει να εγκριθεί από την Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις που προβλέπονται στο σχέδιο νόμου «Gesetz zur Foerderung der baeuerlichen Landwirtscaft», που κοινοποιήθηκε από την Ομοσπονδιακή Δημοκρατία της Γερμανίας στις 28 Οκτωβρίου 1988, είναι, όσον αφορά, το καθεστώς εισχύσεων που προβλέπουν, σύμφωνες με τους όρους που αναφέρονται στο άρθρο 1 της απόφασης 88/402/ΕΟΚ και κατά συνέπεια, εγκρίνονται με τις ακόλουθες επιφυλάξεις:

α) οποιαδήποτε μεταγενέστερη τροποποίηση του ενιαίου ποσού που προβλέπεται στην παράγραφο 3 δεύτερο εδάφιο του εν λόγω νόμου δεν πρέπει να οδηγεί σε υπέρβαση του ποσού των 90 γερμανικών μάρκων ανά εκτάριο·

β) οι γεωργικές εκτάσεις που τυγχάνουν ενίσχυσης δυνάμει του άρθρου 1α του κανονισμού (ΕΟΚ) αριθ. 797/85 δεν μπορούν να ληφθούν υπόψη για τη χορήγηση των ενισχύσεων που προβλέπονται στην παρούσα απόφαση.

Άρθρο 2

Πριν από την 1η Απριλίου κάθε έτους, η Ομοσπονδιακή Δημοκρατία της Γερμανίας διαβιβάζει στην Επιτροπή έκθεση σχετικά με την εφαρμογή, κατά τη διάρκεια του kae'nL a 'n C hPT'nh C d'nhoe, d'nh OEAELdd C ld'noe TOEdij C hdlT k'nh AETAEi C aedAEOE dd'n C AEaeLae'n 1, OEAEOE OEH C OEloe, dijdOEOE C AE P dOEoe kaeAE a PAEdOEOE C oe HAEk C AEToe k'nh kaeAE a PAEd'nk'nOE C LLLOEAET a OEAE d'n dOE'nk C 'n AEhd C 'n.

²aeLae'n 3

kAEae'n C hdAE AEk C 'niAEdL AEkhL C hTdAEOE ddLT P'ndk'nTHOEAEOE C L LP'nOEaeAEd C OEAE dLoe aePAET C OEAEoe.

aeh C o o oe, 16 OEPDae C OE'nh 1988.

OEAE dLT kOEdae'nk C L

Frans ANDRIESSEN

Αντιπρόεδρος

(1) ΕΕ αριθ. L 195 της 23. 7. 1988, σ. 70.

(2) ΕΕ αριθ. L 164 της 24. 6. 1985, σ. 11.

(3) ΕΕ αριθ. L 330 της 2. 12. 1988, σ. 15.

(4) ΕΕ αριθ. L 93 της 30. 3. 1985, σ. 1.

(5) ΕΕ αριθ. L 108 της 29. 4. 1988, σ. 1.